24 LA CHASSE ROYALE. 



est remédient à pareille maladie, et qu'il y a des 

 Princesses qui ayans accoustumé de manger tous 

 les matins vn peu de chair de Cerf, ont vescu 

 fort longuement sans iamais auoir eu aucune 

 fièvre , pourueu que les Cerfs ayent esté tuez 

 d'vn seul coup ; non seulement les Cerfs cher- 

 chent les bourgeons d'Oliuier pour se guarir du 

 mal qu'ils ont, mais aussi par vn instinct naturel 

 ont bien le iugement de connoistre plusieurs au- 

 tres herbes et arbres, desquels ils vsentpour se 

 garantir desdictes maladies : « Aussi faut il bien 

 « en ces pays Septentrionnaux qu'ils s'aident 

 « d'autres que d'Oliuiers, car il ne s'y en trouue 

 « point. » Quant à ce que dict Pline de la chair 

 du Cerf qui garantit des fièvres, ie l'en veux 

 laisser discourir, mais l'on en croira ce que l'on 

 voudra. Phisiologus dict que les larmes du Cerf 

 recueillies, comme aussi l'os trouué dedans son 

 cœur, sont très propres pour donner à boire à 

 ceux qui ont battement de cœur, cet os se crée 

 d'vne certaine superfluité qui sort d'vne con- 

 cauité, qui est selon Platearius dedans le cœur 

 du Cerf au costé gauche, laquelle est le souspi- 

 rail de sa ratte, estant ainsi fait du sang du cœur 

 il est un peu roux, et est très singulier contre 

 la pasmoyson et les hemorrhoïdes, il a aussi 

 propriété de purifier les femmes mélancoliques. 

 Haly escrit que la présure du faon est bonne 



